রাজ্যের বিভিন্ন জায়গায় ভোট নিয়ে অশান্তি। জেলা তো বটেই বাদ নেই শহর কলকাতাও। বেলেঘাটা দেশবন্ধু স্কুল লাগোয়া সিপিএম পার্টি অফিস ভাঙচুরের অভিযোগ উঠল তৃণমূলের বিরুদ্ধে। গতকাল সন্ধে থেকেই বেলেঘাটার ৩৪ নম্বর ওয়ার্ডের পার্টি অফিসে বসে নির্বাচন সংক্রান্ত কাজে ব্যস্ত ছিলেন সিপিএমের দলীয় কর্মীরা। রাত পৌনে ৯টা নাগাদ ৫-৬ জনের এক দুষ্কৃতীদল হামলা চালায় বলে অভিযোগ।
 ওয়েব ডেস্ক: রাজ্যের বিভিন্ন জায়গায় ভোট নিয়ে অশান্তি। জেলা তো বটেই বাদ নেই শহর কলকাতাও। বেলেঘাটা দেশবন্ধু স্কুল লাগোয়া সিপিএম পার্টি অফিস ভাঙচুরের অভিযোগ উঠল তৃণমূলের বিরুদ্ধে। গতকাল সন্ধে থেকেই বেলেঘাটার ৩৪ নম্বর ওয়ার্ডের পার্টি অফিসে বসে নির্বাচন সংক্রান্ত কাজে ব্যস্ত ছিলেন সিপিএমের দলীয় কর্মীরা। রাত পৌনে ৯টা নাগাদ ৫-৬ জনের এক দুষ্কৃতীদল হামলা চালায় বলে অভিযোগ। বাঁশ, রড নিয়ে আক্রমণ চালায় তারা। অফিসে বসে থাকা সিপিএম কর্মীদের তারা বেধড়ক মারধর করে বলে অভিযোগ। সত্তোরোর্ধ হীরক ব্যানার্জিও রেহাই পাননি দুষ্কৃতীদের হাত থেকে। পোলিং এজেন্ট হওয়ার দোষে অভিজিত্‍ মিত্র ও বিপ্লব ঘোষকে বেধড়ক মারধোর করা হয়। অভিযোগ দুষ্কৃতীরা শাসকদলের প্রার্থী পরেশ পালের ঘনিষ্ঠ। বেলেঘাটার ৩০ নম্বর ওয়ার্ডের বরফকল পার্টি অফিসেও ভাঙচুর চালানো হয়। এই ঘটনাতেও শাসকদলের দিকেই অভিযোগের তির। অভিযোগ অস্বীকার করেছে তৃণমূল।